Diari Oficial de la Generalitat Valenciana


Sumari del DOGV 5815, del 28-07-2008 (2008/9285)

ORDE de 22 de juliol de 2008, de la Conselleria d'Agricultura, Pesca i Alimentació, per la qual es modifica l'Orde de 7 de juliol de 2005, de la Conselleria d'Agricultura, Pesca i Alimentació, per la qual es regula la concessió d'ajudes a les organitzacions professionals agràries, y es convoquen per a l'exercici 2008.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5815

Data del DOGV
:   28-07-2008

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2008/9285


Data del document
:   22-07-2008

Organisme emissor
:   Conselleria d'Agricultura, Pesca i Alimentació

Tipus de document
:   Ordre

Anàlisi jurídica

 Descriptors 

:   * ajuda pública
    * suport econòmic
    * ajuda a l'agricultura
    * organització de les professions
    * agrupació de productors agraris

ORDE de 22 de juliol de 2008, de la Conselleria d'Agricultura, Pesca i Alimentació, per la qual es modifica l'Orde de 7 de juliol de 2005, de la Conselleria d'Agricultura, Pesca i Alimentació, per la qual es regula la concessió d'ajudes a les organitzacions professionals agràries, y es convoquen per a l'exercici 2008. [2008/9285]  
Per Orde de 7 de juliol de 2005, de la Conselleria d'Agricultura, Pesca i Alimentació, es va regular la concessió d'ajudes a les organitzacions professionals agràries amb presència en l'àmbit territorial de la Comunitat Valenciana, com a entitats representatives dels interessos generals dels agricultors.  
La recent entrada en vigor del reglament de la Llei 38/2003, de 17 de novembre, General de Subvencions, aprovat pel Reial Decret 887/2006, de 21 de juliol, obliga a la seua modificació amb la finalitat d'acomodar-la a l'esmentada norma reglamentària, singularment pel que fa a l'establiment de la convocatòria anual de les ajudes, al procediment en la concessió de les subvencions i a la compatibilitat amb altres ajudes.  
Per tot això,  
ORDENE  
Article únic  
Es modifica l'Orde de 7 de juliol de 2005, de la Conselleria d'Agricultura, Pesca i Alimentació, per la qual es regula la concessió de les ajudes a les organitzacions professionals agràries, en els termes que s'establixen en l'articulat de la present orde.  
1. Es modifica l'article tercer que queda amb la redacció següent:  
Article tercer. Les sol·licituds d'ajuda es dirigiran a la subsecretària de la Conselleria d'Agricultura, Pesca i Alimentació acompanyades de la documentació i en els terminis que s'establisquen en les corresponents ordes anuals de convocatòria.  
A la sol·licitud s'adjuntarà la memòria detallada de la destinació objecte de la subvenció sol·licitada que s'ajustarà a allò que s'establix en l'article tercer, així com l'acreditació de la representació del sol·licitant i la relació dels membres dels seus òrgans directius i executius en el moment de la sol·licitud.  
En compliment d'allò que es preveu en l'article 23.2 de la Llei 38/2003, de 17 de novembre, General de Subvencions, i de l'article 47.11 del text refós de la Llei d'Hisenda Pública, i d'acord amb allò que establisca la Llei de Pressupostos de la Generalitat Valenciana per a l'exercici corresponent. Per orde de la Conselleria d'Agricultura, Pesca i Alimentació es convocaran les ajudes regulades per la present orde, i es donarà publicitat de les línies de crèdit i de l'import global màxim que s'hi destina, en el corresponent exercici, a la concessió de les ajudes previstes en estes.  
La sol·licitud, per a la seua aplicació en la distribució de les ajudes, anirà acompanyarà de la documentació següent:  
a) Certificat emés per l'entitat bancària sobre les quotes pagades pels afiliats de l'organització a través d'esta, d'acord amb el model de l'annex 1 de la present orde.  
b) Declaració on conste el nombre de seus obertes en la data d'entrada en vigor de la present orde, ja siguen propietat de l'organització o en règim de lloguer, en cessió per organisme públic, amb horari fix i continuat, d'acord amb el model de l'annex 2 de la present orde.  
c) Declaració sobre la plantilla de l'organització i qualificació dels treballadors, referida en la data d'entrada en vigor d'esta disposició, i s'adjuntaran els corresponents documents acreditatius (TC1 i TC2). A l'efecte de la present orde podrà ser considerada plantilla de l'organització, les d'aquelles societats participades per l'OPA en la seua totalitat i la finalitat de la qual siga la de prestar servicis agraris als afiliats d'esta.  
Així mateix s'inclourà declaració del responsable de l'organització peticionària de no estar sotmés a alguna de les circumstàncies establides en l'article 13 de la Llei 38/2003, de 17 de novembre, General de Subvencions.  
El falsejament de les dades donarà lloc al reintegrament establit en l'article 37 de la Llei 38/2003, de 17 de novembre, General de Subvencions.   
Les entitats sol·licitants hauran de justificar el compliment de les obligacions tributàries i davant de la Seguretat Social. La presentació de la sol·licitud comportarà l'autorització del sol·licitant perquè l'òrgan concedent obtinga de manera directa l'acreditació de les circumstàncies previstes en els articles 18 i 19 del Reial Decret 887/2006, de 21 de juliol, a través de certificats telemàtics, i en este cas el sol·licitant no haurà d'aportar el corresponent certificat.  
El procediment de la concessió de les subvencions es tramitarà en règim de concurrència competitiva, i és el nombre d'afiliats, el nombre de seus i la plantilla de l'organització, el criteri per a la distribució de les ajudes, als quals s'aplicarà la ponderació següent: 70% de l'import màxim de la línia, per nombre d'afiliats, 20% per nombre de seus, 10% per plantilla de l'organització.  
A l'efecte de la present orde, es considerarà seu a aquella oficina oberta amb un determinat horari fix i continuat, en immoble en règim de propietat, en lloguer o en cessió d'ús per organisme públic.  
Correspon a la consellera d'Agricultura, Pesca i Alimentació la resolució dels expedients a proposta de la Subsecretaria, òrgan competent per a l'ordenació i instrucció, i d'acord amb la proposta d'una comissió integrada per la subsecretària, el cap del Servici de Promoció Comarcal i el cap del Servici de Relacions Agràries  
S'establix un termini de 6 mesos per a resoldre i notificar la resolució dictada en relació amb les sol·licituds, comptats a partir de la publicació de la convocatòria, i s'entendran desestimades les subvencions no resoltes de manera expressa.  
La modificació de les condicions tingudes en compte per a la concessió de la subvenció podrà donar lloc a la modificació de la resolució.  
2. Es modifica l'apartat 4 e, de l'article 4 que queda amb la redacció següent:  
Expedients d'ajudes a la reconversió d'híbrids de cítrics i Marisol, arrancada de fruiters afectats pel virus de la sharka i de sanejament de plantacions de cítrics afectats pel virus de la tristesa: 32 euros per expedient.   
Ajudes corresponents al règim de mesures horitzontals per a fomentar mètodes de producció agrària compatibles amb les exigències de la protecció i la conservació de l'espai natural, així com donar prioritat al foment de mètodes de producció agrària compatibles amb la protecció i conservació d'espais naturals a la Comunitat Valenciana: 50 euros per expedient.  
Ajudes a les inversions en plans de millora en explotacions ramaderes, a la millora de la producció i comercialització de la mel, al trasllat de ruscos, a la subscripció d'assegurances apícoles i cunícoles: 32 euros per expedient.   
Declaracions de collita, indemnitzacions compensatòries de zones amb limitacions naturals de muntanya i diferents de muntanya, ajudes a l'agricultura i ramaderia ecològica, ajudes per a pal·liar els danys per inclemències meteorològiques, ajudes per a la renovació del parc de maquinària agrícola: 25 euros per expedient.  
Es modifica l'article quart, destinació de les ajudes, apartat 5. Difusió de l'assegurança agrària, que queda substituït en la seua totalitat pel següent:  
S'establix una subvenció amb un import de 10 euros per pòlissa gestionada en l'exercici anual anterior, i s'atén a allò certificat per les mútues o entitats asseguradores agràries.  
3. S'addicionen en l'article 6 els paràgrafs següents:  
Les organitzacions subvencionades hauran de presentar juntament amb els justificants de pagament, un compte justificatiu que contindrà la relació detallada de les activitats i gastos en què s'haja concretat l'actuació subvencionada.  
Les ajudes regulades en la present orde seran compatibles amb qualsevol subvenció o ajuda que financen les accions subvencionades, sense que en el seu conjunt superen el cost d'estes. El beneficiari haurà de comunicar estes ajudes, subvencions, ingressos o recursos, tan prompte com ho sàpia i, en tot cas, amb anterioritat a la justificació de l'aplicació donada als fons, així mateix el beneficiari haurà de declarar amb la justificació l'import, procedència i aplicació d'estos fons a les activitats subvencionades.  
DISPOSICIONS TRANSITÒRIES  
Primera  
El termini de presentació de sol·licituds, per a l'exercici de 2008, s'establix en un mes a comptar des de l'endemà de la publicació de la present orde.  
Segona  
Les ajudes s'atorgaran, en l'exercici 2008, a càrrec del programa 711.10, de Direcció i Servicis Generals, del pressupost de la Generalitat Valenciana, línies i imports globals màxims per a l'any 2008, els següents:  
Codi línia T196000, import global màxim de 750.000,00 euros.  
Codi línia T0204000, import global màxim de 350.000,00 euros.  
La present orde no necessita ser notificada a la Comissió Europea per no reunir els requisits de l'article 87.1 del Tractat Constitutiu de la Comunitat Europea, segons Decret 147/2007, de 7 de setembre, de Consell, al ser exclusius beneficiaris de les ajudes regulades en esta les organitzacions professionals agràries que són entitats sense ànim de lucre que no desenvolupen activitats econòmiques en què puguen oferir béns o servicis en el mercat. Per això, no hi ha la possibilitat de falsejament de la competència.  
DISPOSICIONS FINALS  
Primera  
S'autoritza a la subsecretària de la Conselleria d'Agricultura, Pesca i Alimentació per dictar els actes, les resolucions i instruccions que siguen necessàries per al desenvolupament d'esta orde.  
Segona  
La present orde entrarà en vigor l'endemà de la publicació en el Diari Oficial de la Comunitat Valenciana.  
València, 22 de juliol de 2008.- La consellera d'Agricultura, Pesca i Alimentació: Maritina Hernández Miñana.  
Annex I  
---------------------------------------------------------, com a director/apoderat del banc/caixa -------------------------------------------------------------, oficina --------------------------------------------------------------------------------------------------  
CERTIFIQUE:  
Que segons consta en els registres d'esta oficina -------(1)-----------------------------, se li ha abonat en el seu compte número --------------(2)---------------, l'import de -------(3)------------- euros, que correspon al total de ---(4)------quotes anuals, amb un import anual unitari de ---------(5)--------------- euros, en concepte de quotes d'afiliació a eixa organització.  
I perquè conste, als efectes oportuns, s'expedix el present certificat ------------, -----------------------------------------.  
(1) Titular (organització professional agrària).  
(2) Número de compte bancari/caixa.  
(3) Import total anual ingressat.  
(4) Nombre de quotes anuals, independentment del nombre de deutes.  
(5) Import anual de la quota.  
Annex II  
Sr./Sra. ---------------------------------------------------------, com a -------------------------------------------------------------, de l'organització professional agrària --------------------------------------------------------------------------------------------------.  
DECLARE:  
Que les seus que esta organització professional agrària té obertes, en propietat, en lloguer o en cessió pública, amb horari fix i continuat, són les següents:  
  
(1) Propietat, lloguer o cessió pública, en este últim cas indiqueu l'organisme públic.  
----------------------, ------------------- de ------------- de 2008